Nariadenie Komisie (ES) č. 2381/94 z 30. septembra 1994, ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín



Úradný vestník L 255 , 01/10/1994 S. 0084 - 0087

Fínske špeciálne vydanie: Kapitola 15 Zväzok 13 S. 0218

Švédske špeciálne vydanie: Kapitola 15 Zväzok 13 S. 0218

CS.ES Kapitola 15 Zväzok 02 S. 386 - 389

ET.ES Kapitola 15 Zväzok 02 S. 386 - 389

HU.ES Kapitola 15 Zväzok 02 S. 386 - 389

LT.ES Kapitola 15 Zväzok 02 S. 386 - 389

LV.ES Kapitola 15 Zväzok 02 S. 386 - 389

MT.ES Kapitola 15 Zväzok 02 S. 386 - 389

PL.ES Kapitola 15 Zväzok 02 S. 386 - 389

SK.ES Kapitola 15 Zväzok 02 S. 386 - 389

SL.ES Kapitola 15 Zväzok 02 S. 386 - 389



Nariadenie Komisie (ES) č. 2381/94 z 30. septembra 1994, ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], ktoré bolo naposledy zmenené a doplnené nariadením Komisie (ES) č. 1468/94 [2], a najmä na článok 13 uvedeného nariadenia, keďže niektoré členské štáty požiadali, aby určité hnojivá, ktoré nie sú uvedené v zozname v prílohe II k nariadeniu (EHS) č. 2092/91, boli do neho zaradené vzhľadom k tomu, že sa v súčasnosti používajú v ekologickom poľnohospodárstve v súlade so zásadami praxe ekologického poľnohospodárstva, ktoré sa tradične uplatňujú v niektorých krajinách spoločenstva; keďže preskúmanie týchto žiadostí ukázalo, že sú splnené požiadavky ustanovené v článku 7 ods. 1 písm. b); keďže je tiež nevyhnutné upresniť popis niektorých hnojív uvedených v prílohe II k nariadeniu (EHS) č. 2092/91, aby bola zaručená ich povaha a ich pôvod; keďže sa ukázalo ako nevyhnutné presnejšie definovať podmienky používania niektorých hnojív a požiadavky na ich zloženie, aby bolo zaručené, že sú v plnom rozsahu splnené požiadavky na zaradenie do prílohy II k nariadeniu (EHS) č. 2092/91 uvedené v článku 7 odseku 1 písm. b); keďže by mala byť povolená určitá lehota na vyčerpanie zásob produktov, ktoré boli vyňaté z časti A prílohy II k nariadeniu (EHS) č. 2092/91; keďže opatrenia ustanovené v tomto nariadení sú v súlade so stanoviskom výboru zriadeného na základe článku 14 nariadenia (EHS) č. 2092/91, PRIJALA TOTO NARIADENIE: Článok 1 Príloha II časť A nariadenia (EHS) č. 2092/91 sa nahrádza prílohou k tomuto nariadeniu. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Produkty, ktoré boli vyňaté z časti A prílohy II k nariadeniu (EHS) č. 2092/91 v znení platnom pred nadobudnutím účinnosti tohto nariadenia, sa môžu používať podľa predtým platných podmienok až do vyčerpania súčasných zásob, najneskôr však do 1. júla 1995. Produkty uvedené v časti A prílohy II k nariadeniu (EHS) č. 2092/91 za prísnejších podmienok ako tie, ktoré platili pred nadobudnutím účinnosti tohto nariadenia, sa môžu používať podľa predtým platných podmienok až do vyčerpania súčasných zásob, najneskôr však do 1. júla 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. septembra 1994 Za Komisiu René Steichen člen Komisie [1] Ú. v. ES L 198, 22.7.1991, s. 1. [2] Ú. v. ES L 159, 28.6.1994, s. 11. -------------------------------------------------- PRÍLOHA " PRÍLOHA II Časť A Produkty, ktorých používanie je povolené výnimočne na hnojenie a zlepšovanie pôdnych vlastností podľa bodu 2 prílohy I Názov | Popis, požiadavky na zloženie, podmienky používania | Zmesi produktov alebo produkty obsahujúce len nižšie uvedené materiály: | | —Maštalný hnoj | Produkt pozostávajúci zo zmesi živočíšnych výkalov a rastlinnej hmoty (stelivo) Potrebu uznal kontrolný subjekt alebo kontrolný orgán Uvedenie živočíšneho druhu Pochádzajúci z extenzívneho chovu a len v zmysle článku 6 odseku 5 nariadenia Rady (EHS) č. 2328/91 [1]naposledy zmeneného a doplneného nariadením (ES) č. 3669/93 [2] | —Sušený maštalný hnoj a dehydrovaný hydinový trus | Potrebu uznal kontrolný subjekt alebo kontrolný orgán Uvedenie živočíšneho druhu Pochádzajúci z extenzívneho chovu a len v zmysle článku 6 odseku 5 nariadenia (EHS) č. 2328/91 | —Kompostované živočíšne exkrementy, vrátane hydinového trusu a kompostovaného maštalného hnoja | Potrebu uznal kontrolný subjekt alebo kontrolný orgán Uvedenie živočíšneho druhu Nesmie pochádzať z veľkochovov | —Kvapalné živočíšne exkrementy (kal, moč atď.) | Používanie po riadenej fermentácii alebo vhodnom zriedení Potrebu uznal kontrolný subjekt alebo kontrolný orgán Uvedenie živočíšneho druhu Nesmie pochádzať z veľkochovu | —Rašelina | Používanie obmedzené na záhradníctvo (trhové záhradníctvo, pestovanie kvetín a stromov, škôlky) | —Odpad z pestovania húb | Východzie zloženie substrátu musí byť obmedzené na produkty uvedené v tomto zozname | —Výkaly červov (vernikompost) a hmyzu | | —Guano | Potrebu uznal kontrolný subjekt alebo kontrolný orgán | —Kompostovaná zmes rastlinnej hmoty | Potrebu uznal kontrolný subjekt alebo kontrolný orgán | —Produkty alebo vedľajšie produkty živočíšneho pôvodu:krvná múčkamúčka z paznechtov a kopýtrohová múčkakostná múčka alebo deželatinovaná kostná múčkaživočíšne uhlierybia múčkamäsová múčkaperová múčka, múčka z chlpov a múčka "chiquette"vlnakožušinachlpymliečne výrobky | Potrebu uznal kontrolný subjekt alebo kontrolný orgán | —Produkty a vedľajšie produkty rastlinného pôvodu pre hnojivá(Napríklad: múčka z olejových pokrutín, kakaové šupky, sladové steblá a pod.) | | —Morské riasy a výrobky z nich | Len ak boli získané: i)fyzikálnymi postupmi, vrátane dehydratácie, mrazenia a mletia;ii)extrakciou vodou alebo vodným roztokom kyseliny a/alebo alkalickým roztokomiii)kvasením | —Piliny a drevené triesky | Z dreva, ktoré nebolo po stínaní chemicky upravované | —Kompostovaná kôra | Z dreva, ktoré nebolo po stínaní chemicky upravované | —Popol z dreva | Z dreva, ktoré nebolo po stínaní chemicky upravované | —Jemne mletý kamenný fosfát | Produkt uvedený v smernici Rady 76/116/EHS [3], ktorá bola naposledy zmenená a doplnená smernicou 89/284/EHS [4] S obsahom kadmia najviac 90 mg/kg P205 | —Fosforečnan vápenato-hlinitý | Produkt uvedený v smernici Rady 76/116/EHS, ktorá bola naposledy zmenená a doplnená smernicou 89/284/EHS S obsahom kadmia najviac 90 mg/kg P205 Používanie obmedzené na zásadité pôdy (pH > 7,5) | —Zásaditá troska | Potrebu uznal kontrolný subjekt alebo kontrolný orgán | —Surová draselná soľ(Napríklad: kainit, sylvín a pod.) | Potrebu uznal kontrolný subjekt alebo kontrolný orgán | —Síran draselný obsahujúci soľ horčíka | Potrebu uznal kontrolný subjekt alebo kontrolný orgán Pochádzajúci zo surovej draselnej soli | —Liehovarné výpalky a výťažok z nich | Okrem amónnych výpalkov | —Prírodný uhličitan vápenatý(Napríklad: krieda, slieň, mletý vápenec, bretaňské činidlo, (maërl), fosfátová krieda) | | —Prírodný uhličitan vápenatý a horečnatý(Napríklad: krieda, mletý dolomitický vápenec a pod.) | Len prírodného pôvodu | —Síran horečnatý (napríklad: kieserit) | | —Roztok chloridu vápenatého | Na ošetrovanie listov jabloní po zistení nedostatku vápnika Potrebu uznal kontrolný subjekt alebo kontrolný orgán | —Síran vápenatý (sadra) | Produkt uvedený v smernici Rady 76/116/EHS, ktorá bola naposledy zmenená a doplnená smernicou 89/284/EHS Len prírodného pôvodu | —Elementárna síra | Produkt uvedený v smernici Rady 76/446/EHS, ktorá bola naposledy zmenená a doplnená smernicou 89/284/EHS Potrebu uznal kontrolný subjekt alebo kontrolný orgán | —Stopové prvky | Stopové prvky uvedené v smernici 89/530/EHS [5] Potrebu uznal kontrolný subjekt alebo kontrolný orgán | —Chlorid sodný | Len kamenná soľ Potrebu uznal kontrolný subjekt alebo kontrolný orgán | —Kamenná múčka | | " [1] Ú. v. ES L 218, 6.8.1991, s. 1. [2] Ú. v. ES L 338, 31.12.1993, s. 26. [3] Ú. v. ES L 24, 30.1.1976, s. 21. [4] Ú. v. ES L 111, 22.4.1989, s. 34. [5] Ú. v. ES L 281, 30.9.1989, s. 116. --------------------------------------------------